ફિલ્મ દિગ્દર્શક ઓમંગ કુમારે સલમાન ખાન તથા સલીમ ખાન પઠાણના પરિવારને ફિલ્મ "સરબજીત"ના સ્ક્રીનીંગમાં ઇન્વાઇટ કર્યા હતા પણ સલમાન તથા એની સાવકી માતા હેલન અને સગી માતા સલમા ખાન સહીત અરબાઝ, સોહેલ , એલ્વીરા સહીત આખા પરિવારે સ્ક્રીનીંગમાં હાજરી આપવાનું ટાળ્યું હતું. ફક્ત સલમાનના પિતા સલીમ ખાન ફિલ્મ "સરબજીત"ના સ્ક્રીનીંગમાં પહોચ્યા હતા. એમણે મીડિયા સામે એશનું નામ ટાળી ફક્ત એટલુ જ કહ્યું હતું કે દરેક કલાકારોનો અભિનય સારો છે અને સ્ક્રીન પ્લે સારો છે. આટલું કહી સલીમ ખાન પઠાણ નીકળી ગયા હતા. એશની ફિલ્મ "સરબજીત" પહેલા આજથી ૧૫ વર્ષ પહેલા એશની ફિલ્મ "ઓર પ્યાર હો ગયા " મુદ્દે પણ વિવાદનો મુદ્દો સળગ્યો હતો. એશની પ્રથમ દક્ષિણ ભારતીય ફિલ્મ "ઈરૂવર" બોક્સ ઓફીસ ઉપર પીટાઈ ગઈ હતી. ત્યાર બાદ એને દિગ્દર્શક રાહુલ રવેલની ફિલ્મ "ઓર પ્યાર હો ગયા" મળી હતી. મિસ વર્લ્ડ તરીકે એશ ખ્યાતનામ બની હતી એટલે ફિલ્મના પ્રમોશનમાં એશનો ભરપુર ઉપયોગ કરવામાં આવ્યો હતો. એશનો નબળો અભિનય અને પટકથા ચોટદાર ના હોવાને લીધે ફિલ્મનો દેખાવ બોક્સ ઓફીસ ઉપર કંગાળ રહ્યો હતો. ત્યારે ગોસીપ એવી ચાલતી હતી કે એશની અપોઝીટ કામ કરનાર બોબી દેઓલ દ્વારા એવો આરોપ લગાડવામાં આવ્યો હતો કે "ફિલ્મમાં ફક્ત એશને વધુ પડતું મહત્વ આપવામાં આવ્યું હોવાથી ફિલ્મને નુકસાન થયું છે. વિવાદ ઉભો થઇ ગયો હતો.